Ruimtetuig land veilig op Mars | Die Vryburger
Ruimtetuig land veilig op Mars
Curiosity is die mees gesofistikeerde ruimte-verkenningstuig wat nog gebou is. Nasa het gesê hy het Sondagaand 'n sein van die Curiosity-verkenningstuig ontvang nadat die tuig suksesvol geland het.
Die verkenningstuig is so groot soos 'n kleinerige motor. Ingenieurs moes met nuwe metodes van landing vorendag kom om die tuig op die planeet neer te sit. Vir 'n eerste keer is kragtige kabels gebruik om die verkenningstuig in 'n krater te laat sak.
Dié wetenskap¬ laboratorium is 'n projek wat meer as $2,5 miljard kos. Die Curiosity tuig sal verskeie klippe op Mars ondersoek vir leidrade wat wetenskaplikes kan help om vas te stel of daar ooit lewe op die Rooi Planeet was.
Mars se deursnee is 6793,3 km by die ewenaar en 6752,2 km van pool tot pool. Ofskoon die planeet baie kleiner as die aarde is, is sy totale grondoppervlakte nagenoeg dieselfde as die landoppervlakte op aarde.